nvidia/miracl-vision huggingface dataset:
गुम्बज़

गुम्बद या गुम्बज़ एक वास्तुकला का सामान्य रचना अवयव है, जो कि एक खाली गोलार्ध से चिन्हित है। गुम्बद के अनुप्रस्थ परिच्च्हेद का पूर्ण गोला होना आवश्यक नहीं है। इसका अनुप्रस्थ अंडाकार भी हो सकता है। यदि अंडाकार आकृति के बडे़ व्यास के समानांतर, गुम्बद की आधार रेखा होती है, तब हमें एक ऊँचा गुम्बद मिलता है। इसी तरह यदि छोटे व्यास के समानांतर आधार रेखा होती है, तब हमें तश्तरी गुम्बद या सॉकर गुम्बद मिलता है, परंतु यह बडे़ क्षेत्र को घेरता है। गुम्बद के सभी सतह वक्राकार होते हैं। अंडाकार गुम्बद अधिकतर गिरजाघरों में दिखते हैं। सबसे बडा़ अंडाकार गुम्बद वोकोफोर्ट के बैसिलिका में बना था। गुंबद ऊँची और आकार में गोलार्ध या उससे भी न्यूनाधिक गोल छत को कहते हैं। सभ्यता के आरंभ से ही, जब कभी गुफावासी कहीं झोपड़ीवासियों के संपर्क में आए होंगे, उनकी गोल झोपड़ी देखकर शायद उसकी आकृति से आकर्षित हुए होंगे। किंतु ईंट-पत्थर से ऐसी गोल छत बनाने की समस्या का संतोषजनक हल प्राप्त होने का समय निर्माणकला के इतिहास में संभवत: बहुत पुराना नहीं है। निनेवे (इराक का एक प्राचीन नगर) में प्राप्त एक उत्कीर्ण शिलाखंड से अनुमान लगाया जाता है कि संभवत: असीरिया के प्राचीन निवासियों ने ऐसी छत बनाने के कुछ प्रयत्न किए थे; किंतु उनके कोई अवशेष नहीं मिलते। सन्‌ 112 ई. का बना सबसे बड़ा और सुंदर गुंबद रोम में मिला है उसके बाद के, 4 थी या 5 वीं सदी ईसवी के अनेक नमूने ईरान के सारविस्तान और फ़ीरोजाबाद में हैं। सारविस्तान के महलों का गुंबद ही संभवत: चतुर्भुज कक्ष पर बने हुए वास्तविक गुंबद का सर्वप्रथम नमूना है। मुस्लिम आक्रांताओं द्वारा सन्‌ 637 ई. में बुरी तरह नष्ट भ्रष्ट की हुई ईरानी बादशाहों की भव्य राजधानी तेज़ीफ़न के कतिपय अवशेष, खुसरो प्रथम के महल के खंडहर भी हैं। इसकी 95’ ऊँची और 83 चौड़ी भीमकाय डाट वाली छत अब भी सिर उठाए तत्कालीन कौशल की कथा कहती है। भारत में अति प्राचीन काल से ही दीवारों से ईटें (या पत्थर) निकाल प्रत्येक रद्दा आगे बढ़ाते हुए छत पाटने का चलन था, किंतु वे रद्दे समतल ही होते थे। फलत: शिखर अनिवार्यत: ऊँचे हो जाते थे। वास्तविक डाट का सिद्धांत संभवत अज्ञात ही था। तोरण (जो वास्तविक डाट के सिद्धांत पर बने) तथा गुंबद मध्यपूर्व की देन हैं। अब तक सीधे नीचे की ओर भार डालनेवाले पट रद्दों की सूखी चिनाई पर आधारित भारतीय निर्माणशैली में एक मोड़ आया और मुस्लिम काल की प्रसिद्ध इमारतों में गुंबदों को विशिष्ट स्थान मिला। बीजापुर में मुहम्मद अलीशाह के मकबरे के ऊपर संसार का विशालतम गुंबद (भीतरी चौड़ाई 135’ ऊँचाई 178’) खडा है। ईटों के पट रद्दे मोटे मसाले में जमाकर निर्मित लगभग 10’ मोटाई का यह गुंबद भारतीय वास्तुकौशल का विजयस्तंभ ही है। धीरे-धीरे मस्जिदों और मकबरों के रूप में गुंबद देश भर में फैले और उत्तर भारत में तो मंदिरों में भी अनिवार्यत: प्रयुक्त होने लगे। मुगलकालीन कृतियों में आगरे के ताजमहल का उल्लेख ही पर्याप्त होगा, जिसके प्रति विश्व भर के दर्शक आकर्षित होते हैं। अंग्रेजों के समय में भी अनेक ऐतिहासिक भवनों में गुंबद का उपयोग हुआ और अब भी मंदिरों के अतिरिक्त, अन्य अनेक भवनों का शीर्षस्थान इन्हीं के लिए सुरक्षित रखा जाता है। पश्चिमी देशों में भी गुंबदों का उपयोग अनेक प्रमुख गिरजाघरों की छतों में हुआ है। इन पर कभी कभी परंपरागत शिखर का रूप देने के लिए लकड़ी का बाहरी आवरण भी लगाया जाता रहा है।
क़सूर

कसूर या क़सूर (उर्दू: قصُور‎), (पंजाबी: ਕਸੂਰ), पाकिस्तान में भारतीय सीमा से सटे कसूर जिले का मुख्यालय नगर है। इसके उत्तर में लाहौर, दक्षिण एवं पूर्व में भारतीय अन्तर्राष्ट्रीय सीमा है। इस सीमा का नाम गंडा सिंह वाला है, जहां वाघा सीमा की ही भांति ध्वजारोहण एवं ध्वज उतारने की परंपरा संपन्न की जाती है, किन्तु वहां की भांति इतने बड़े स्तर पर नहीं होती है। कसूर सूफ़ी कवि फ़कीर बाबा बुल्ले शाह की मजार होने के कारण भी मशहूर है। इस जिले का सबसे बड़ा शहर कस्बा है रफ़ीक विलास। शहर का नाम हिन्दू भगवान राम के दूसरे पुत्र कुश के नाम पर कुशपुर था, जो कालांतर में बिगड़ कर कसूर हो गया।
मलावी

मलावी गणराज्य दक्षिणपूर्व अफ्रीका में स्थित एक स्थलरूद्ध(लैंडलॉक) देश है। इसे पूर्व में 'न्यासालैंड' (Nyasaland) कहा जाता था। यह अफ्रीका की तृतीय सबसे बड़ी झील मलावी (निऐसा) के दक्षिणी तथा पश्चिमी किनारे के साथ साथ जैंबीजी नदी तक फैला हुआ है। इसकी संपूर्ण लंबाई २,५०० मील तथा चौड़ाई ५० से १३० मील है। संपूर्ण राष्ट्र तीन प्रांतों में विभक्त है। इसके उत्तरपश्चिम में तंजानिया और पूर्व, पश्चिम और दक्षिण में मोजाम्बिक स्थित है। मलावी झील इस देश की सीमा तंजानिया और मोजाम्बिक से निर्धारित करती है। देश का कुल क्षेत्रफल 118,000 वर्ग किमी है, जहां 13,900,000 से ज्यादा लोग निवास करते हैं। इसकी राजधानी लिलोंग्वा और सबसे बड़ा शहर ब्लांतायर है। मलावी नाम क्षेत्र में रहने वाले न्यांजा लोगों के पुराने नाम 'मारावी' से पड़ा है। अंग्रेज़ी प्रमुख भाषा है परंतु निएंजा भाषा उन्नति कर रही है। मलावी दुनिया के सबसे निर्धन और सबसे सघन बसे देशों में शुमार किया जाता है। अर्थव्यवस्था ग्रामीण इलाकों में रहने वाली जनता के सहारे कृषि पर पूरी तरह से निर्भर है। मलावी सरकार विकास के लिए बहुत हद तक बाहरी मदद पर निर्भर है, हालांकि वर्ष 2000 के बाद से इस पर कमी आई है। मलावी सरकार के सामने अर्थव्यवस्था के विकास, शिक्षा में बढ़ोतरी, स्वास्थ्य, पर्यावरण सुरक्षा और आर्थिक रूप से सक्षम बनने जैसी कई समस्याएं खड़ी हैं। वर्ष 2005 के बाद से इन बिन्दुओं की ओर ध्यान देने के लिए कई कार्यक्रम चलाए जा रहे हैं, जिसके परिणाम भी नजर आने लगे हैं। मलावी की जलवायु उष्णकटिबंधीय है। चीनी तथा गेहूँ को छोड़कर अन्य सभी खाद्यानों का उत्पादन यहाँ होता है। तंबाकू यहाँ की प्रधान कृषि उपज है। इसके साथ ही चाय, कपास आदि भी न्यूनाधिक मात्रा में पैदा की जाती है। सन् १९६४ में स्वतंत्रताप्राप्ति के बाद से कृषि की उन्नति पर काफी जोर दिया जा रहा है, परंतु संपूर्ण राष्ट्र के पहाड़ी एवं पठारी होने के कारण कृषियोग्य भूमि की कमी है। यहाँ के पर्वतों की ऊँचाई १,५०० फुट एवं १०,००० फुट के मध्य है। यहाँ से निर्यात की जानेवाली सामग्री में तंबाकू एवं कपास का स्थान प्रथम है। संपूर्ण राष्ट्र एक रेलमार्ग द्वारा विभक्त है। इस रेलमार्ग के अलावा यहाँ पर्याप्त पक्की सड़कें भी हैं। हवाई मार्ग की भी सेवाएँ अफ्रीका के विभिन्न भागों में सुलभ हैं। मलावी राज्य के प्रमुखों की सूची पश्चिम अफ्रीका बेनीन • बुर्कीना फासो • केप वेर्दे • कोटे डी आईवोर • जाम्बिया • घाना • गिनी • गिनिया-बिसाउ • लाइबेरिया • माली • मौरिशियाना • नाइजर • नाइजीरिया • सेनेगल • सियरा लियोन् • टोगो उत्तरी अफ्रीका अल्जीरिया • मिस्र1 • लीबिया • मॉरिशियाना • मोरक्को • सूडान • ट्यूनीशिया • पश्चिम सहारा मध्य अफ्रीका अंगोला • बुरुंडी • कैमरून • केन्द्रीय अफ्रीकी गणराज्य • चाड • कांगो • इक्वेटोरियल गीनिया • गैबोन • कांगो गणराज्य • रवांडा • साओ तोमे और प्रिन्सीप पूर्वी अफ्रीका बुरूंडी • कोमोरोज़ • जिबूती • ईरीट्रिया • इथियोपिया • कीनिया • दक्षिण सूडान • मैडागास्कर • मलावी • मारीशस • मोजाम्बिक • रवांडा • सेशल्स • सोमालिया • तंजानिया • युगांडा • जाम्बिया • ज़िम्बाबवे दक्षिणी अफ्रीका बोत्सवाना • लेसोथो • नामीबिया • दक्षिण अफ्रीका • स्वाजीलैंड निर्भर | अमान्यब्रिटिश इंडियन ओशन टेरिटोरी संयुक्त राजशाही (ब्रिटेन) • मायोट्ट (फ्रांस) • रियूनियन (फ्रांस) • सेंट हेलेना2 संयुक्त राजशाही (ब्रिटेन) | कैनेरी द्वीप (स्पेन) • क्यूटा (स्पेन) • मदेईरा (पुर्तगाल) • मैलिला (स्पेन) • सुक़ुत्रा (यमन) • पंटलैंड • सोमालीलैंड • सहरावी अरब जनतांत्रिक गणराज्य 1 आंशिक रूप से एशिया में. 2 एशेनशिन द्वीप और त्रिस्तान दी कुन्हानिर्भर राज्य शामिल.
राणा रायमल

राणा रायमल (१४७३ - १५०९) मेवाड के राजपूत राजा थे। वे राणा कुम्भा के पुत्र थे। उनके शासन के आरम्भिक दिनों में ही मालवा के शासक घियास शाह ने चित्तौड़ पर आक्रमण किया किन्तु उसे सफलता नहीं मिली। इसके शीघ्र बाद घियास शाह के सेनापति जफर खान ने मेवाड़ पर आक्रमण किया किन्तु वह भी मण्डलगढ़ और खैराबाद में पराजित हुआ। रायमल ने राव जोधा की बेटी शृंगारदेवी से विवाह करके राठौरों से शत्रुता समाप्त कर दी। रायमल ने [रायसिंह टोडा]और [अजमेर] पर पुनः अधिकार कर लिया। उन्होने मेवाड़ को भी शक्तिशाली बनाया तथा [चित्तौड़गढ़|चित्तौड़] के एकनाथ जी मंदिर का पुनर्निर्माण कराया।रायमल के अंतिम वर्षों के शासनकाल में राजकुमार संग (बाद में राणा साँगा) के साथ उनके बेटों के बीच झगड़े के कारण संघर्ष हुआ। पृथ्वीराज और जयमल दोनों पुत्र मारे गए। इस कठिन मोड़ पर, राणा को सूचित किया गया था कि सांगा अभी भी जीवित था और छिपने में था। रायमल ने सांगा को चित्तौड़ वापस बुलाया और उसके तुरंत बाद उसकी मृत्यु हो गई। रायमल उत्तराधिकारी नहीं था, वह उदय सिंह प्रथम का छोटा था। लेकिन , उदय सिंह प्रथम ने अपने पिता, राणा कुंभा की हत्या कर दी, जबकि वह भगवान एकलिंगजी (शिव) से प्रार्थना कर रहे थे और पांच साल तक शासन किया। वह एक कमजोर शासक था और उसके शासनकाल के दौरान मेवाड़ ने अबू और अजमेर को खो दिया, दोनों राज्यों को मेवाड़ के कमजोर शासक द्वारा स्वतंत्र कर दिया गया था। अपने भाई रायमल द्वारा पराजित होने के बाद, वह मालवा सुल्तान को खुश करने के लिए मालवा भाग गए और अपनी बेटी को वैवाहिक गठबंधन में पेश किया, हालांकि शादी होने से पहले, बिजली गिरने से राजा मारा गया और मौके पर ही उसकी मौत हो गई। उनके बेटे सूरजमल और सहसमल उनके साथ थे। दिल्ली के सुल्तान, सिकंदर लोदी ने मेवाड़ के राणा रायमल के खिलाफ लड़ाई लड़ी, जो सूरजमल और सहसल के साथ था, जिसमें सुल्तान की हार हुई थी। सूरजमल बच गया और राणा रायमल ने उसे माफ कर दिया। वह एक षड्यंत्रकारी था और यह सुनिश्चित करता था कि रायमल के बेटे सिंहासन के लिए अपना रास्ता स्पष्ट करने के लिए एक-दूसरे के साथ लड़े। वह एक बहादुर सेनानी था और अपने कबीले के सभी महान गुणों को समेटे हुए था। सूरजमल और रायमल की सेनाएं सदरी में मिलीं, जो सूरजमल ने कब्जा कर लिया था। रायमल का पुत्र पृथ्वीराज अपने पिता के साथ युद्ध में महत्वपूर्ण समय पर शामिल हुआ और उसने सूरजमल पर सीधा हमला किया। दिन के युद्ध के बाद शाम को उनकी बातचीत एक राजपूत योद्धा के असली चरित्र का प्रतिनिधित्व करते हुए महाकाव्य थी। सूरजमल के मेवाड़ छोड़ने और प्रतापगढ़ में बसने के बाद से कई ऐसी झड़पें हुईं जहाँ उनके वंशज अभी भी फले-फूले और सिसोदिया वंश का नाम लेते रहे। पृथ्वीराज को बाद में अबू देवरा प्रमुख द्वारा जहर देकर मार दिया गया और इस तरह जयमल की मृत्यु हो जाने पर संगा की वापसी के लिए रास्ता बना।
राणा विक्रमादित्य सिंह

मेवाड, राजस्थान के सिशोदिया राजवंश के शासक थे। महाराणा सांगा के छोटे पुत्र जो १५३१ में मेवाड़ के राजा बने।
राज सिंह द्वितीय

मेवाड, राजस्थान के शिशोदिया राजवंश के शासक थे।इन के शासनकाल में मराठो और उन्होंने सभी राजपूत राजाओं को एकत्रित कर कर अहमद शाह दुर्रानी को भारत पर आक्रमण करने का न्योता भी दिया था। मराठो ने राजपूताना में भी अपना जाल बिछाना शुरू कर दिया और इसकी से नाराज होकर राज सिह द्वितीय भी अत्यधिक नाराज हो गए।मराठों की पानीपत के तृतीय युद्ध में हार के बाद 1761 में जो की हुई उसके बाद 1762 ईस्वी में राज सिंह द्वितीय का निधन हो गया
राजा साहिब सिंह

पटियाला के राजा
महाराजा राजेन्द्र सिंह

राजिन्दर सिंह, पंजाब के पटियाला के महाराजा थे |
महाराजा भूपेन्द्र सिंह

भूपिन्दर सिंह पंजाब के पटियाला के महाराजा थे | वे भारतीय क्रिकेट के खिलाड़ी थे | राजा-महाराजाओं के पराक्रम के कई किस्से इतिहास के पन्नों में दर्ज हैं, लेकिन कुछ के रंगीन मिजाज़ी के किस्से भी बहुत है। हमाम में दासियों के साथ रासलीला हो या किसी दुसरे राजा की रानी पर नज़र, इनकी अय्याशी के चर्चे भी रहे हैं। एक ऐसे ही अय्याश राजा के बारे में कहा जाता है कि उसके महल में लोगों को बिना कपड़ों के ही एंट्री मिलती थी। पटियाला रियासत के महाराजा भूपिंदर सिंह। इनके कारनामें जानकर आपका दिमाग चकरा जाएगा। जनाब के कारनामों के बारे में उनके ही दीवान जरमनी दास ने अपनी किताब ‘महाराजा’ में पूरा विवरण दिया है। किताब के मुताबिक, महाराजा भूपिंदर सिंह ने पटियाला में ‘लीला-भवन’ या कह लीजिए रंगरलियों का महल बनवाया था, जहां केवल बिना कपड़ों के लोगों को अंदर आने की इजाज़त थी। ये महल पटियाला शहर में भूपेंद्रनगर जाने वाली सड़क पर बाहरदरी बाग के पास है। दीवान जरमनी दास ने महाराजा, महारानी नामक किताब लिखी है जो बेस्ट सेलर रह चुकी है। इस किताब में उन्होंने महाराजा की रंगरलियों के बारे में खुलकर लिखा है। 12 अक्तूबर 1891 को जन्में महाराजा भूपिंदर सिंह ने 38 सालों तक राज किया। महाराजा साहब के बारे में कहा जाता है कि उन्होंने 10 से ज़्यादा शादियां की थी। यही नहीं आप ये जानकर हैरान रह जाएंगे कि उनके करीब 88 बच्चे थे। शराब के शौकीनों के बीच मशहूर पटियाला पैग भी महाराजा भूपिंदर सिंह की ही देन है। हमारे राजा-महाराजाओं की अय्याशी के किस्से सुनकर यकीनन आपका दिमाग भी चकरा गया होगा। आज की पीढ़ी को बेशर्म कहने वाले ऐसे महाराजाओं को क्या कहेंगे?
महाराजा यदवेन्द्र सिंह

यादविंदर सिंह अथवा यदवेन्दर सिंह वर्ष 1938 से 1971 तक पटियाला के महाराजा रहे। वो पटियाला के 9वें और अन्तिम राजा थे। वो राजनयिक, खेल प्रशासक और पूर्व क्रिकेट खिलाड़ी भी रहे हैं जिन्होंने वर्ष 1934 में टेस्ट-क्रिकेट खेला। पर्वत · हिमनद · ज्वालामुखी · घाटियां · नदियां · झीलें · मरुस्थल · द्वीप · जलप्रपात · सागरतटमैदान(गांगेय मैदान · पूर्वी तटीय · पश्चिमी तटीय)
अमरिन्दर सिंह

कैप्टन अमरिंदर सिंह एक भारतीय राजनेता हैं, जिन्होंने पंजाब के 15वें मुख्यमंत्री के रूप में कार्य किया। वे पटियाला से विधान सभा के एक निर्वाचित सदस्य और पंजाब प्रदेश कांग्रेस कमेटी के अध्यक्ष भी थे. उन्होंने इससे पहले 2002 से 2007 तक पंजाब के मुख्यमंत्री के रूप में भी कार्य किया है. उनके पिता पटियाला रियासत के अंतिम महाराजा थे| उन्होंने 1963 से 1966 तक भारतीय सेना में भी सेवा दी है| 2014 के लोकसभा चुनावों में वे अमृतसर सीट से चुनाव जीते। कैप्टन सिंह ने 18 सितंबर 2021 को पंजाब के मुख्यमंत्री पद से इस्तीफा दे दिया था। 19 सितंबर को कैप्टन अमरिंदर सिंह भारतीय जनता पार्टी (बीजेपी) में शामिल हो गए और साथ में उन्होंने अपनी पार्टी पंजाब लोक कांग्रेस (PLC) का भी बीजेपी में विलय कर दिया। कैप्टेन अमरिन्दर सिंह का जन्म (11 मार्च 1942) को एक जाट सिख परिवार में हुआ। उनका विवाह परनीत कौर से हुआ। परनीत कौर भी राजनीति में सक्रिय हैं तथा मनमोहन सिंह की सरकार में वे भारत की विदेश राज्य मंत्री रह चुकी हैं। 2014 के लोकसभा चुनावों में उन्होंने पटियाला सीट से चुनाव लड़ा किंतु उन्हें हार का सामना करना पड़ा। सिंह ने राष्ट्रीय रक्षा अकादमी और भारतीय सैन्य अकादमी से स्नातक होने के बाद जून 1963 से दिसंबर 1966 तक भारतीय सेना में कार्य किया. उन्हें सिख रेजिमेंट में कमीशन दिया गया था. उन्होंने अपने परिवार की देखभाल के लिए 1965 की शुरुआत में सेना छोड़ दी लेकिन 1965 के भारत-पाकिस्तान युद्ध की शुरुआत के साथ सेवा में लौट आए थे| उन्हें राजीव गांधी द्वारा कांग्रेस में शामिल किया गया था, जो स्कूल से उनके दोस्त थे और पहली बार 1980 में लोकसभा के लिए चुने गए थे. 1984 में, उन्होंने ऑपरेशन ब्लू स्टार के दौरान सेना की कार्यवाही के विरोध में संसद और कांग्रेस से इस्तीफा दे दिया था. इसके बाद, वह शिरोमणि अकाली दल में शामिल हो गए और राज्य सरकार में कृषि, वन, विकास और पंचायत मंत्री बने. वे 1999 से 2017 तक तीन मौकों पर पंजाब प्रदेश कांग्रेस कमेटी के अध्यक्ष रहे और 2002 से 2007 तक पंजाब के मुख्यमंत्री भी रहे| 11 मार्च 2017 को कांग्रेस पार्टी ने उनके नेतृत्व में राज्य विधानसभा चुनाव जीता और उन्होंने 16 मार्च 2017 को पंजाब के 15वें मुख्यमंत्री के रूप में शपथ ली. 18 सितंबर 2021 को, उन्होंने पंजाब के मुख्यमंत्री के रूप में इस्तीफा दे दिया| 28 अक्टूबर 2021 को, उन्होंने घोषणा की कि वह जल्द ही एक नई पार्टी बनाएंगे और वह भारतीय जनता पार्टी के साथ गठबंधन करेंगे. अमरिंदर सिंह ने 2 नवंबर 2021 पंजाब लोक कांग्रेस का गठन किया और उनकी पार्टी के 2022 पंजाब विधानसभा चुनाव में सभी 117 सीटों पर चुनाव लड़ा| 2022 के चुनाव के लिए PLC पार्टी बनाई और फिर बीजेपी के साथ मिलकर चुनाव लड़े. हालांकि, आम आदमी पार्टी की आंधी में बीजेपी और अमरिंदर सिंह दोनों को ही खाली हाथ रहना पड़ा था |
राय सूरज देव

जम्मू राज्य के राजा।
राय भोज देव

जम्मू राज्य के राजा।
राय बैरम देव

जम्मू राज्य के राजा।
राय कपूर देव

जम्मू राज्य के राजा।
राजा सम्पूर्ण सिंह

राजा सम्पूर्ण सिंह जम्मू राज्य के सन् १७८७ से १७९७ तक जमवाल साम्राज्य के राजा रहे। उनके बाद जम्मू, सिख साम्राज्य का करदाता स्वतंत्र राज्य बन गया।
राजा जीत सिंह

जम्मू राज्य के राजा।
महाराज हरि सिंह

महाराज हरि सिंह (जन्म: २३ सितंबर १८९५, जम्मू; निधन: २६ अप्रैल १९६१ मुंबई) जम्मू और कश्मीर रियासत के अंतिम शासक महाराज थे। वे महाराज रणबीर सिंह के पुत्र और पूर्व महाराज प्रताप सिंह के भाई, राजा अमर सिंह के सबसे छोटे पुत्र थे। इन्हें जम्मू-कश्मीर की राजगद्दी अपने चाचा, महाराज प्रताप सिंह से वीरासत में मिली थी। उन्होंने अपने जीवनकाल में चार विवाह किये। उनकी चौथी पत्नी, महारानी तारा देवी से उन्हें एक बेटा था जिसका नाम कर्ण सिंह है। हरि सिंह, डोगरा शासन के अन्तिम राजा थे जिन्होंने जम्मु के रज्य को एक सदी तक जोड़े रखा।जम्मु राज्य ने १९४७ तक स्वायत्ता और आंतरिक सपृभुता का मज़ा उठाया। यह राज्य न केवल बहुसांस्कृतिक और बहुधमी॔ था , इसकी दूरगामी सीमाएँ इसके दुर्जेय सैन्य शक्ति तथा अनोखे इतिहास का सबूत हैं। हरि सिंह का जन्म २३ सितम्बर १८९५ को अमर महल में हुआ था। १३ वर्ष की आयु मे उन्हें मयो कालेज , अजमेर भेज दिया गया था। उसके एक साल बाद १९०९ मे उनके पिताजी की मृत्यु हो गयी। इसके बाद मेजर एच० के० बार को उनका संरक्षक घोषित कर दिया गया। २० साल की आयु में उन्हें जम्मू राज्य का मुख्य सेनापति नियुक्त कर दिया गया। उन्होने चार विवाह किये। उनकी पहली पत्नी धरम्पुर रानी श्री लाल कुन्वेर्बा साहिबा थी जिनसे उनका विवाह राजकोट में ७ मई १९१३ को हुआ।उनकी अन्तिम पत्नी महारानी तारा देवि से उन्हे एक पुत्र, युवराज कर्ण सिंह था। उनकी दूसरी पत्नी चम्बा रानी साहिबा थी जिनसे उन्होंने ८ नवंबर १९१५ में शादी की। तीसरी पत्नी महारानी धन्वन्त कुवेरी बैजी साहिबा थी जिनसे उन्होंने धरम्पुर में ३० अप्रैल १९२३ को शादी की। चौथी बीवी कानगरा की महारानी तारा देवी साहिबा थी जिनसे उनहे एक पुत्र था। उन्होने अपने राज्य में प्रराम्भिक शिक्षा अनिवार्य कर दिया एवं बाल विवाह के निषेध का कानून शुरु किया। उन्होंने निम्न वर्गिय लोगों के लिये पूजा करने कि जगह खोल दी। वे मुस्लिम लीग तथा उनके सदस्यों के साम्प्रदयिक सोच के विरुद्ध थे। द्वितीय विश्वयुद्ध के समय वे १९४४-१९४६ तक शाही युद्ध मंत्रिमंडल के सदस्य थे। हरि सिंह ने २६ अक्तुबर १९४७ को परिग्रहन के साधन पर हस्ताक्षर किए और इस प्रकार अपने जम्मु राज्य को भारत के अधिराज्य से जोड़ा।उन्होंने नेहरु जी तथा सरदार पटेल के दबाव में आकर १९४९ में अपने पुत्र तथा वारिस युवराज करन सिंह को जम्मु का राज-प्रतिनिधि नियुक्त किया। उन्होंने अपने जीवन के आखरी पल जम्मु में अपने हरि निवास महल में बिताया। उन्की मृत्यु २६ अप्रैल १९६१ को बम्बैइ में हुई। उनकी इच्छानुसार उनकी राख को जम्मु लाया गया और तवि नदि में बहा दिया गया।
स्कन्दगुप्त

स्कन्दगुप्त(455-467) प्राचीन भारत में तीसरी से पाँचवीं सदी तक शासन करने वाले गुप्त राजवंश के सातवें राजा थे। इनकी राजधानी पाटलिपुत्र थी जो वर्तमान समय में पटना के रूप में बिहार की राजधानी है। हूणों ने गुप्त साम्राज्य पर धावा बोला। परंतु स्कन्दगुप्त ने उनका सफल प्रतिरोध कर उन्हें खदेड़ दिया। हूणों के अतिरिक्त उसने पुष्यमित्रों को भी विभिन्न संघर्षों में पराजित किया। सकंदगुप्त ने 466 ईसवी में हूणों को पराजित किया था। यह गुप्त वंश का अंतिम प्रतापी सम्राट था। यद्यपि स्कन्दगुप्त का शासन काल महान संक्रान्ति का युग रहा था और उसे दीर्घकाल तक उन संकटों से जूझना पड़ा| हमे ज्ञात होता है कि अपने सिंहासनारोहण के शीघ्रबाद उसने योग्य प्रान्तपतियो को नियुक्त कि जुनागढ अभिलेख से पता चलता है कि सौराष्ट्र प्रांत का शासक चुनने के लिए अनेक दिन रात उसने चिंता में बिताई अन्त में पर्न दत्त को वहाँ का गोप्ता नियुक्त किया तब उसके हृदय को शान्ति मिली एक लेखक लिखता है कि उशने शासन काल में न तो कोइ विद्रोह हुआ न कोइ बेघर हुआ। सुदर्शन झील का निर्माण - स्कन्दगुप्त के शासन काल की सबसे मह्त्वपूर्ण घटना सुदर्शन झील के बांध को बनवाना था इस झील का इतिहास बहुत पुराना है सर्वप्रथम चन्द्रगुप्त ने एअक पर्वर्ति नदी के जल को रोककर इस झील का निर्मान लोकहित केद्रिस्ति से बनवाया बाद में सम्राट अशोक ने सिच्हाइ के लिये उसमे से नहर निकालि एअक बार १५० ई. में बान्ध टूट गया। तब रुद्रदामन ने ब्यक्तिगत कोश से उसका जिर्णोद्धार करवाया था। ४५६ ई. में उस झील का बांध फिर टूट गया जिससे सौराष्ट्र के लोगो कष्ट का सामना करना पड़ा । तब स्कन्दगुप्त ने अपने कोश से अपार धन राशि व्यय कर पुनः निर्माण करवाया इस निर्माण के साथ उसने उसी जगह विष्णुजी का एक मन्दिर बनवाया दुर्भाग्य से वह झील तथा मन्दिर वर्तमान में अवस्थित नहीं है। स्कन्दगुप्त सिंचाई के साधनों का पूरा ख्याल रखता था। स्कन्दगुप्त एक महान राजा था। स्कन्दगुप्त वैष्णव धर्म का था परन्तु अपने पुर्वजो की भाति उसने भी धार्मिक क्षेत्र उदारता तथा सहिविस्नुता कि नीति का पालन किया वह जॅन तिर्थकरो कि पाच पासान प्रतिमाओ का निर्मान करवाया था और वह सुर्य मन्दिर में दीपक जलाने के लिये अत्यधिक धन दान में दिया था। यह हिंदी साहित्य के प्रसिद्ध साहित्यकार जयशंकर प्रसाद द्वारा रचित नाटक 'स्कंदगुप्त' का नायक है। यह एक स्वाभिमानी, नीतिज्ञ, देशप्रेमी, वीर और स्त्रियों के सम्मान की रक्षा करने वाला शासक है।
धर्मपाल

धर्मपाल (शासन अवधि: 770-810) पाल राजवंश के राजा थे। पाल वंश के संस्थापक गोपाल के बाद उसका पुत्र धर्मपाल ७७० ई. में सिंहासन पर बैठा। धर्मपाल ने ४० वर्षों तक शासन किया। वह कन्‍नौज के लिए त्रिदलीय संघर्ष में उलझा रहा। उसने कन्‍नौज की गद्दी से इंद्रायूध को हराकर चक्रायुध को आसीन किया। चक्रायुध को गद्दी पर बैठाने के बाद उसने एक भव्य दरबार का आयोजन किया तथा 'उत्तरापथ स्वामिन' की उपाधि धारण की। धर्मपाल बौद्ध धर्मावलम्बी था। उसने काफी मठ व बौद्ध बिहार बनवाये। वह एक उत्साही बौद्ध समर्थक था, उसके लेखों में उसे परम सौगात कहा गया है। उसने विक्रमशिला व सोमपुरी प्रसिद्ध बिहारों की स्थापना की। भागलपुर जिले में स्थित विक्रमशिला विश्‍वविद्यालय का निर्माण करवाया था। उसके देखभाल के लिए सौ गाँव दान में दिये थे। उल्लेखनीय है कि प्रतिहार राजा नागभट्ट द्वितीय एवं राष्ट्रकूट राजा ध्रुव ने धर्मपाल को पराजित किया था।
हरिहर राय द्वितीय

हरिहर राय द्वितीय (1342-1404 सीई) संगम राजवंश से विजयनगर साम्राज्य के एक सम्राट थे। उन्होंने कन्नड़ कवि मधुरा, एक जैन को संरक्षण दिया। उनके समय में वेदों पर एक महत्वपूर्ण कार्य पूरा हुआ था। उन्होंने वैदिकमर्ग स्थापनाचार्य और वेदमार्ग प्रवर्तक की उपाधियाँ अर्जित की। वह शासक बने जब बुक्का राय प्रथम की मृत्यु 1377 में हुई और 1404 में अपनी मृत्यु तक शासन किया। उसके बाद विरुपाक्ष राय ने शासन किया। अपने शासनकाल के दौरान, उन्होंने नेल्लोर और कलिंग के बीच आंध्र के नियंत्रण के लिए कोंडाविडु के रेडिस के खिलाफ लड़ाई के माध्यम से राज्य के क्षेत्र का विस्तार करना जारी रखा। कोंडाविडु के रेडिस से, हरिहर द्वितीय ने अडांकी और श्रीशैलम क्षेत्रों के साथ-साथ प्रायद्वीप के बीच के अधिकांश क्षेत्र को कृष्णा नदी के दक्षिण में जीत लिया, जो अंततः तेलंगाना में राचकोंडा के वेलामाओं के साथ लड़ाई का कारण बनेगा। हरिहर द्वितीय ने 1378 में मुजाहिद बहमनी की मृत्यु का लाभ उठाया और गोवा, चौल और दाभोल जैसे बंदरगाहों को नियंत्रित करते हुए उत्तर पश्चिम में अपना नियंत्रण बढ़ाया। हरिहर द्वितीय ने राजधानी विजयनगर से शासन किया जिसे अब हम्पी के नाम से जाना जाता है। माना जाता है कि हरिहर के महल के खंडहर हम्पी खंडहरों के बीच स्थित हैं। उनके सेनापति इरुगुप्पा एक जैन शिक्षक सिंहानंदी के शिष्य थे। उन्होंने गोमतेश्वर (बाहुबली) के लिए एक तालाब और विजयनगर में कुम्थु-जिननाथ के पत्थर के मंदिर का निर्माण किया। कोंडाविदु के रेडिस के खिलाफ अपनी लड़ाई के दौरान, उन्होंने मैसूर के शासन और मैसूर में दलवॉय से लड़ने का कार्य यदुराया को सौंप दिया, जिससे एक और शक्तिशाली भविष्य-राज्य का पहला शासक नियुक्त किया गया।
विरुपाक्ष राय

विरुपाक्ष राय (जन्म 1365, शासनकाल 1404-1405 सीई) विजयनगर साम्राज्य के सम्राट थे। 1404 में हरिहर द्वितीय की मृत्यु के साथ, विजयनगर साम्राज्य के सिंहासन पर उनके पुत्रों: देव राय प्रथम, बुक्का राय द्वितीय और विरुपाक्ष राय के बीच विवाद हुआ था। विरुपाक्ष राय अपने बेटों द्वारा हत्या किए जाने से पहले केवल कुछ महीनों के लिए शासन करेंगे और फिर उनके भाई बुक्का राय द्वितीय द्वारा सफल होंगे। बुक्का राय द्वितीय ने दो साल तक शासन किया, इससे पहले कि वह स्वयं अपने भाई देव राय प्रथम द्वारा सफल हुआ। चूंकि उनका शासन केवल कुछ महीनों के लिए था, इसलिए विरुपाक्ष के शासनकाल में कोई महत्वपूर्ण घटना या परिवर्तन नहीं हुआ। फिर भी, यात्री फर्नाओ नुनिज़ द्वारा यह उल्लेख किया गया है कि विरुपाक्ष राय ने गोवा, चौल और दाभोल जैसे राज्य की बहुत सारी भूमि मुसलमानों को खो दी थी। नुनिज़ ने यह भी लिखा कि विरुपाक्ष खुद क्रूर था, "महिलाओं के अलावा किसी और चीज की परवाह नहीं करता था और खुद को शराब से भर देता था"।
देव राय १

देव राय प्रथम (1406-1422 सीई का शासनकाल) विजयनगर साम्राज्य (संगम राजवंश के) का एक राजा था। हरिहर राय द्वितीय की मृत्यु के बाद उनके पुत्रों के बीच सिंहासन को लेकर विवाद हुआ जिसमें देवराय प्रथम अंततः विजयी हुए। वह एक बहुत ही सक्षम शासक थे जो अपने सैन्य कारनामों और अपने राज्य में सिंचाई कार्यों के लिए उनके समर्थन के लिए जाने जाते थे। उन्होंने घुड़सवार सेना में सुधार करके विजयनगर सेना का आधुनिकीकरण किया, तुर्की कबीले के कुशल धनुर्धारियों को नियुक्त किया और अरब और फारस से अपने धनुर्धारियों और घोड़ों की युद्ध क्षमता को बढ़ाया। देवा राय प्रथम का, इतालवी यात्री निकोलो कोंटी, जो 1420 में विजयनगर आया था, ने इस प्रकार वर्णित किया: "इस शहर में, 90,000 पुरुष हथियार उठाने के योग्य हैं ... उनका राजा भारत के सभी राजाओं की तुलना में अधिक शक्तिशाली है"। कोंटी ने यह भी नोट किया कि शाही शहर 60 मील की परिधि तक बढ़ गया था। देवराय प्रथम कन्नड़ साहित्य और वास्तुकला के संरक्षक थे। मधुरा, एक प्रसिद्ध जैन कवि उनके दरबार में थे (और उनके पिता राजा हरिहर द्वितीय के दरबार में भी) और उन्होंने कन्नड़ में पंद्रहवें जैन तीर्थंकर (धर्मनाथ) के जीवन पर धर्मनाथपुराण और श्रवणबेलगोला के गोम्मतेश्वर की स्तुति में एक कविता लिखी थी। प्रसिद्ध हजारे राम मंदिर, दक्कन वास्तुकला का एक उत्कृष्ट उदाहरण उनके शासन के दौरान बनाया गया था। देव राय की रानियों में से एक भीमा देवी जैन गुरु अभिनव चारुकीर्ति पंडिताचार्य की शिष्या थीं। वह 16वें जैन तीर्थंकर शांतिनाथ की भक्त थीं और उन्होंने श्रवणबेलगोला में मंगयी बस्ती में एक मंदिर बनवाया।
रामचन्द्र राय

रामचंद्र राय (1367-1422 सीई) संगम राजवंश से विजयनगर साम्राज्य के सम्राट थे। रामचंद्र राय देव राय प्रथम के सबसे बड़े पुत्र थे। वह 1422 में अपने पिता की मृत्यु के बाद विजयनगर साम्राज्य के शासक बने। उनके पूरे शासनकाल में क्षेत्र या प्रमुख घटनाओं में कोई महत्वपूर्ण परिवर्तन नहीं हुआ। बाद में, उसी वर्ष उनके भाई, विजयराय ने उनका उत्तराधिकारी बना लिया, जो (इसी तरह रामचंद्र के लिए) कुछ भी महत्वपूर्ण करने के लिए प्रसिद्ध नहीं थे।
वीर विजय बुक्क राय

वीर विजय बुक्क राय (बुक्क राय III, विजय राय) (1371-1426 सीई) संगम राजवंश के विजयनगर साम्राज्य के सम्राट थे। वीर विजय बुक्क राय, देव राय प्रथम के द्वीतिय पुत्र थे और 1422 में विजयनगर साम्राज्य के राजा के रूप में अपने भाई रामचंद्र राय के उत्तराधिकारी बने। रामचंद्र राय के समान, विजय राय को कुछ भी महत्वपूर्ण करने के लिए नहीं जाना जाता है और उनका संक्षिप्त शासन 1424 में समाप्त हो गया (हालांकि फर्नाओ नुनिज़ ने उल्लेख किया था कि उनका शासन छह साल तक चला था) जब उनके बेटे देव राय द्वितीय को उनका उत्तराधिकारी बनाया गया।
प्रौढ़ राय

विजयनगर साम्राज्य का राजा। संगम वंश संस्थापक हरिहर प्रथम एवं बुक्का प्रथम